b'\n_START_ARTICLE_\nDa\xc5\xbeno keleivio programa\n_START_PARAGRAPH_\nDa\xc5\xbeno keleivio programa (angl. Frequent-flyer program) yra lojalumo programa, kuri\xc4\x85 si\xc5\xablo oro linij\xc5\xb3 bendrov\xc4\x97s. Da\xc5\xbeniausiai programoje dalyvaujantys keleiviai renka ta\xc5\xa1kus pagal nuskrist\xc4\x85 kilometra\xc5\xbe\xc4\x85, kelioni\xc5\xb3 skai\xc4\x8di\xc5\xb3 su tam tikra oro linij\xc5\xb3 bendrove bei j\xc5\xb3 aljansu ar kit\xc4\x85 rodikl\xc4\xaf. Pastaruoju metu daugiau lojalumo programos ta\xc5\xa1k\xc5\xb3 keleiviui yra skiriama jam atsiskai\xc4\x8dius tam tikra kortele. Surinkti lojalumo programos ta\xc5\xa1kai gali b\xc5\xabti i\xc5\xa1keisti \xc4\xaf nemokamas keliones, maist\xc4\x85 kelion\xc4\x97s metu ar kitas paslaugas. \xc5\xa0ios programos galioja tam tikr\xc4\x85 laik\xc4\x85 - pavyzd\xc5\xbeiui, nustatyt\xc4\x85 laik\xc4\x85 arba nesinaudojus oro linij\xc5\xb3 bendrov\xc4\x97s paslaugomis tam tikr\xc4\x85 laik\xc4\x85._NEWLINE_Pirmoji da\xc5\xbeno keleivio programa buvo pristatyta JAV bendrov\xc4\x97s Texas International Airlines 1979 m. Po kai kuri\xc5\xb3 bandym\xc5\xb3 \xc5\xa1ios programos \xc4\x97m\xc4\x97 populiar\xc4\x97ti ir 2005 m. sausio m\xc4\x97nes\xc4\xaf visame pasaulyje da\xc5\xbeno keleivi\xc5\xb3 program\xc5\xb3 dalyviai nukeliavo 14 trilijon\xc5\xb3 myli\xc5\xb3, o tai sudar\xc4\x97 700 milijard\xc5\xb3 JAV doleri\xc5\xb3 vert\xc4\x99.'